ananddey/assamese-wiki-corpus huggingface dataset:
ইজৰাইলৰ সংস্কৃতি

১৯৪৮ চনত আধুনিক ইজৰাইলে স্বাধীনতা লাভ কৰাৰ বহু আগতেই ইজৰাইলৰ সংস্কৃতিৰ মূল আধাৰ বিকশিত হৈছিল৷ ইয়াৰ আৰম্ভণি প্ৰায় ১০০০ খ্ৰীষ্টপূৰ্বৰ প্ৰাচীন ইজৰাইলত ঘটিছে বুলি ক'ব পাৰি৷ ইজৰাইলৰ ইহুদী সংস্কৃতি, প্ৰব্ৰজনকাৰী ইহুদী ইতিহাস, ১৯ শতিকাৰ শেষৰ ফালে গঢ় লৈ উঠা জায়নিষ্ট আন্দোলনৰ মতাদৰ্শৰ লগতে ইজৰাইলত বাস কৰা আৰব-ইজৰাইলী জনসমষ্টি আৰু সংখ্যালঘু জনগোষ্ঠীৰ ইতিহাস আৰু পৰম্পৰাৰ প্ৰতিফলন ঘটিছে, যিসমূহ জনগোষ্ঠীৰ ভিতৰত ড্ৰুজ, চাৰ্কাচিয়ান, আৰ্মেনিয়ান আদি অন্তৰ্ভুক্ত।

ইজৰাইল ইহুদী সংস্কৃতিৰ জন্মস্থান, আৰু ই দৰ্শন, সাহিত্য, কবিতা, শিল্প, পৌৰাণিক কাহিনী, লোককথা, ৰহস্যবাদ আৰু উৎসৱকে ধৰি বহুতো ইহুদী সাংস্কৃতিক বৈশিষ্ট্যৰ ভেটি সামৰি লৈছে; তাৰ লগতে সম্পৃক্ত হৈ আছে ইহুদী ধৰ্ম, যি খ্ৰীষ্টান আৰু ইছলাম ধৰ্মৰ সৃষ্টিৰ ক্ষেত্ৰতো ভূমিকা পালন কৰিছিল।

টেল আভিভ আৰু জেৰুজালেমক ইজৰাইলৰ মূল সাংস্কৃতিক কেন্দ্ৰ হিচাপে গণ্য কৰা হয়। নিউয়ৰ্ক টাইমছে টেল আভিভক "ভূমধ্যসাগৰীয় শীতলৰ ৰাজধানী" (capital of Mediterranean cool) বুলি অভিহিত কৰিছে৷ ল'নলি প্লেনেটে ইয়াক নৈশজীৱনৰ বাবে উপযুক্ত শীৰ্ষ দহখন চহৰৰ ভিতৰত স্থান দিছে আৰু নেচনেল জিঅ'গ্ৰাফিকে ইয়াক সাগৰৰ তীৰত থকা অন্যতম দহখন চহৰৰ এখন বুলি অভিহিত কৰিছে।

দুশতকৈও অধিক সংগ্ৰহালয় থকা ইজৰাইল হৈছে জনমূৰি সৰ্বাধিক সংগ্ৰহালয় থকা ৰাষ্ট্ৰ, য'লৈ বছৰি লাখ লাখ দৰ্শনাৰ্থী আহে।টেল আভিভ, জেৰুজালেম, হাইফা আৰু হাৰ্জলিয়াৰ লগতে বহু চহৰ আৰু কিবুটজিমত ডাঙৰ-ডাঙৰ শিল্প সংগ্ৰহালয় আছে। ইজৰাইল ফিলহাৰমনিক অৰ্কেষ্ট্ৰাই সমগ্ৰ দেশ আৰু বিদেশৰ স্থানত সংগীত পৰিৱেশন লৰে আৰু প্ৰায় প্ৰতিখন চহৰতে নিজা অৰ্কেষ্ট্ৰা থাকে৷ বহু সংগীতজ্ঞ পূৰ্বৰ ছোভিয়েট ইউনিয়নৰ পৰা আহিছে। ইজৰাইলত লোকনৃত্য জনপ্ৰিয় আৰু ইজৰাইলৰ আধুনিক নৃত্য কোম্পানী, ইয়াৰ ভিতৰত বাট্চেভা নৃত্য কোম্পানী, নৃত্য জগতত অতি প্ৰশংসিত। ইজৰাইলৰ ৰাষ্ট্ৰীয় থিয়েটাৰ বুলি গণ্য কৰা হাবিমা থিয়েটাৰ ১৯১৭ চনত প্ৰতিষ্ঠা কৰা হৈছিল। ইজৰাইলৰ চলচ্চিত্ৰ নিৰ্মাতা আৰু অভিনেতাসকলে শেহতীয়া বছৰবোৰত আন্তঃৰাষ্ট্ৰীয় চলচ্চিত্ৰ মহোৎসৱত বঁটা লাভ কৰিছে। ১৯৮০ চনৰ পৰা ইজৰাইলী সাহিত্যৰ ব্যাপক অনুবাদ হৈছে আৰু কেইবাজনো ইজৰাইলী লেখকে আন্তঃৰাষ্ট্ৰীয় স্বীকৃতি লাভ কৰিছে।

পাঁচখন মহাদেশ আৰু এশখনতকৈও অধিক দেশৰ পৰা অহা অনুপ্ৰৱেশকাৰীৰ বৈচিত্ৰ্যপূৰ্ণ জনসমষ্টি আৰু মিজ্ৰাহিম, আৰব, ৰাছিয়ান ইহুদী, ইথিঅ'পিয়ান ইহুদী, ধৰ্মনিৰপেক্ষ ইহুদী আৰু অতি-ৰক্ষণশীলৰ(Ultra-orthodox) দৰে উল্লেখযোগ্য উপসংস্কৃতিৰ সৈতে, প্ৰত্যেকৰে নিজস্ব সাংস্কৃতিক পৰিধিৰে সমৃদ্ধ ইজৰাইলী সংস্কৃতি অত্যন্ত বৈচিত্ৰ্যময়।

ইজৰাইল ৰাষ্ট্ৰৰ চৰকাৰী ভাষা হিব্ৰু ভাষা যদিও দেশখনত ৮৩ টাতকৈও অধিক ভাষা কোৱা হয়।

২০১২ চনত প্ৰকাশিত অৰ্গেনাইজেচন ফৰ ইকনমিক ক’অপাৰেশ্যন এণ্ড ডেভেলপমেণ্টৰ এডুকেচন এট এ গ্লান্স প্ৰতিবেদন অনুসৰি ২০১২ চনত ইজৰাইলক বিশ্বৰ দ্বিতীয় সৰ্বাধিক শিক্ষিত দেশ হিচাপে নিৰ্বাচিত কৰা হৈছিল। প্ৰতিবেদনত দেখা গৈছে যে শিক্ষাত বিনিয়োগ কৰা ৭৮% ধন আহে ৰাজহুৱা ধনৰ পৰা৷ আনহাতে দেশত ৪৫% নাগৰিকৰে একোটা বিশ্ববিদ্যালয় বা কলেজৰ ডিপ্লমা আছে।

তথ্যসূত্ৰ

শ্ৰেণী:এছিয়াৰ দেশ
ন'বেল বঁটা (১৯৯৫)

১৯৯৫ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
মাৰ্টিন এল. পাৰ্ল Martin L. Perl

২০০৫ চনৰ পদাৰ্থ বিজ্ঞানৰ ন'বেল বঁটা "লেপ্টন পদাৰ্থবিজ্ঞানলৈ প্ৰায়োগিক অৱদানৰ বাবে" আগবঢ়োৱা হয়। যুটীয়া ভাৱে বঁটাৰ আধা অংশ মাৰ্টিন এল. পাৰ্ল-লৈ তেখেতৰ "টাও লেপ্টনৰ আৱিষ্কাৰৰ বাবে", আৰু আধা ভাগ ফ্ৰেডৰিক ৰেইনছ-লৈ "নিউট্ৰিন' ধৰা পেলোৱাৰ বাবে" আগবঢ়োৱা হয়। (The Nobel Prize in Physics 1995 was awarded "for pioneering experimental contributions to lepton physics" jointly with one half to Martin L. Perl "for the discovery of the tau lepton" and with one half to Frederick Reines "for the detection of the neutrino".)
|
ফ্ৰেডৰিক ৰেইনছ Frederick Reines

২
ৰসায়ন বিজ্ঞান
|
পল জে. ক্ৰুটজেন Paul J. Crutzen

"পাৰিবেশিক ৰসায়নৰ ওপৰত কৰা কামৰ বাবে, বিশেষকৈ অ'জনৰ গঠন আৰু অপঘটন সম্পৰ্কীয় কৰ্মৰ বাবে" ("for their work in atmospheric chemistry, particularly concerning the formation and decomposition of ozone")
|
মেৰিঅ' জে. মলিনা Mario J. Molina

|
এফ. ছেৰউড ৰ'লেণ্ড F. Sherwood Rowland

৩
ফিজিঅ'লজী বা মেডিচিন
|
এড্‌ৱাৰ্ড বি. লিৱিছ Edward B. Lewis

"প্ৰাৰম্ভিক ভ্ৰূণীয় বিকাশ-ত জিনীয় নিয়ন্ত্ৰণ সম্পৰ্কীয় আৱিষ্কাৰৰ বাবে" ("for their discoveries concerning the genetic control of early embryonic development")
|
ক্ৰিষ্টিয়েন নুছলীন-ভলাৰ্ড Christiane Nüsslein-Volhard

|
এৰিক এফ. ৱেইছক্‌ছ Eric F. Wieschaus

৪
সাহিত্য
|
ছীমাছ হীনী Seamus Heaney

"তেখেতৰ কৰ্মৰ গীতিময়তা আৰু নৈতিক গভীৰতাৰ বাবে, যিয়ে দৈনন্দিন আশ্চৰ্য আৰু সতেজ অতীতক গৌৰাৱান্বিত কৰি তোলে" ("for works of lyrical beauty and ethical depth, which exalt everyday miracles and the living past")

৫
ন'বেল শান্তি বঁটা
|
জোছেফ ৰট্‌ব্লেট Joseph Rotblat
বাসস্থান:
"আন্তৰ্জাতিক ৰাজনীতিত আণৱিক অস্ত্ৰৰ ভূমিকা লঘূ কৰি, অদূৰ ভৱিষ্যতে তেনে অস্ত্ৰ নিৰ্মূল কৰাৰ বাবে তেওঁলোকে কৰা প্ৰচেষ্টাৰ বাবে" ("for their efforts to diminish the part played by nuclear arms in international politics and, in the longer run, to eliminate such arms")
|
বিজ্ঞান আৰু বিশ্ব পৰিঘটনাৰ পাগ্‌ৱাছ সন্মিলনী Pugwash Conferences on Science and World Affairs

৬
অৰ্থনীতি বিজ্ঞান
|
ৰবাৰ্ট ই. লুকাছ, কনিষ্ঠ Robert E. Lucas Jr.

"যৌক্তিক আকাংক্ষা প্ৰকল্পৰ বিকাশ আৰু প্ৰয়োগৰ বাবে, যাৰ ব্যৱহাৰে 'বৃহৎ অৰ্থনীতি'ৰ বিশ্লেষণত পৰিৱৰ্তন আনি অৰ্থনৈতিক নীতিক গভীৰ ভাৱে বুজাত সহায় কৰিছে" ("for having developed and applied the hypothesis of rational expectations, and thereby having transformed macroeconomic analysis and deepened our understanding of economic policy")

তথ্য সংগ্ৰহ

"List of All Nobel Laureates 1995". Nobelprize.org. আহৰণ কৰা তাৰিখ: 7 Nov 2012

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
তাৰা আলি বেইগ

তাৰা আলি বেইগ (; ৮ আগষ্ট ১৯১৬ – ১৯৮৯) এগৰাকী সমাজ সংস্কাৰক, লেখক আৰু জেনেভাৰ আন্তৰ্জাতিক শিশু কল্যাণ সংঘৰ প্ৰথম এছীয় মহিলা অধ্যক্ষ আছিল।

ব্যক্তিগত জীৱন

১৯১৬ চনৰ ৮ আগষ্টত মুচৌৰীত তাৰা আলি বেইগৰ জন্ম হয়। তেওঁ ছুইজাৰলেণ্ড, দাৰ্জিলিং আৰু ঢাকাত শিক্ষা গ্ৰহণ কৰিছিল। তেওঁ কূটনীতিবিদ মিৰ্জা ৰছিদ আলি বেইগৰ সৈতে বিয়াপাশত আবদ্ধ হৈছিল। তেওঁ বিখ্যাত শিল্পী অঞ্জলি ইলা মেননৰ পেহীয়েক।

সামাজিক জীৱন

১৯৩৭ চনত মহিলাসকলৰ সামাজিক আৰু অৰ্থনৈতিক অক্ষমতা পৰীক্ষা কৰা এটা গোটৰ আহ্বায়ক হিচাপে তেওঁক প্ৰথম পৰিকল্পনা সমিতিত নিযুক্তি দিয়া হয়। স্বাধীনতাৰ পিছত কম সময়ৰ ভিতৰত তেওঁৰ স্বামী মিৰ্জা ৰচিদ আলি বেইগক বিদেশত নিযুক্তি দিয়া হয়। বিদেশত থকা সময়চোৱাত তেওঁ ইণ্ডোনেছিয়াত মহিলা আন্তঃৰাষ্ট্ৰীয় ক্লাব আৰু পিছলৈ ইৰাণতো একেধৰণৰ ক্লাব প্ৰতিষ্ঠা কৰে। যেতিয়া তেওঁৰ স্বামী দিল্লীত প্ৰট’কলৰ মুৰব্বী হৈছিল, তেতিয়া তেওঁ ইণ্ডিয়ান কাউন্সিল ফৰ চাইল্ড ৱেলফেয়াৰ গঠন কৰে আৰু পিছলৈ তেওঁ এই সংগঠনটোৰ অধ্যক্ষ হয়। তেওঁ ইন্দিৰা গান্ধীক ৰাষ্ট্ৰপতি ভৱনত আয়োজিত চৰকাৰী ভোজৰ অনুষ্ঠানৰ মনোৰঞ্জনৰ শৈলী ভাৰতীয়কৰণতো সহায় কৰিছিল। ১৯৭৭ চনত জেনেভাত অৱস্থিত আন্তৰ্জাতিক শিশু কল্যাণ সংঘৰ (International Union for Child Welfare ) অধ্যক্ষ নিৰ্বাচিত হয়। এই পদত অধিষ্ঠিত হোৱা তেৱেঁ প্ৰথম এছিয়ান আৰু প্ৰথম মহিলা। তিব্বেতান হোমছ ফাউণ্ডেশ্যনৰ সদস্য আৰু ১৯৬৭ চনৰ পৰা ১৯৮৯ চনলৈ ২২ বছৰ ভাৰতীয় এছ অ’এছ শিশু গাঁৱৰ অধ্যক্ষ আছিল। দ্য বায়োগ্ৰাফী সৰোজিনী নাইডু; দ্য মুন ইন ৰাহু: এন একাউণ্ট অফ দ্য ভোৱাল সন্নাসী কেচ; ৱুমেন অফ ইণ্ডিয়া আৰু ইণ্ডিয়াজ্ ৱুমেন পাৱাৰ। লগতে আছে শিশু গ্ৰন্থ- ইন্দ্ৰানী; দ্য এনছাণ্টেড জাংগ’ল আৰু দ্য ফৰবিদেন ছি।

তথ্যউৎস

শ্ৰেণী:সমাজকৰ্মী
শ্ৰেণী:ভাৰতীয় সাহিত্যিক
শ্ৰেণী:নাৰীবাদী লেখক
এৰিডেছ অ'ড'ৰাটা

এৰিডেছ অ'ড'ৰাটা হৈছে অৰ্কিডৰ এবিধ প্ৰজাতি। দক্ষিণ-পূব এছিয়াৰ বহু অংশত ই ব্যাপকভাৱে বিস্তৃত হৈ আছে। চীনৰইউনান আৰু গুৱাংডং, হিমালয়, ভূটান, অসম, বাংলাদেশ, ভাৰত, নেপাল, আন্দামান আৰু নিকোবৰ দ্বীপপুঞ্জ, ম্যানমাৰ, থাইলেণ্ড, লাওছ, কম্বোডিয়া আৰু ভিয়েটনামৰ নিম্নভূমিৰ অৰণ্যত এই অৰ্কিডবিধ থলুৱাভাৱে দেখা পোৱা যায়। মালয়েছিয়া, বৰ্নিও, সুমাত্ৰা, জাভা, চুলাৱেচি, লেছাৰ চুণ্ডা দ্বীপপুঞ্জ আৰু ফিলিপাইনছতো অৰ্কিডবিধ থলুৱাভাৱে গজে। ইয়াৰ প্ৰাকৃতিক বাসস্থান হৈছে উপগ্ৰীষ্মমণ্ডলীয় বা গ্ৰীষ্মমণ্ডলীয় আৰ্দ্ৰ নিম্নভূমিৰ অৰণ্য। বাসস্থান হেৰুৱাৰ ফলত অৰ্কিডবিধৰ অস্তিত্বৰ প্ৰতি ভাবুকি আহিছে। অৰ্কিডবিধ আই ইউ চি এন ৰঙা তালিকাত বিলুপ্তপ্ৰায় প্ৰজাতি হিচাপে চিহ্নিত কৰা হৈছে।

চিত্ৰ সম্ভাৰ

তথ্য সংগ্ৰহ

শ্ৰেণী:আই ইউ চি এন ৰঙা তালিকাৰ বিলুপ্তপ্ৰায় প্ৰজাতি
শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
নিশ্চলানন্দ সৰস্বতী

নিশ্চলানন্দ সৰস্বতী হʼল এগৰাকী ভাৰতীয় আধ্যাত্মিক নেতা আৰু অদ্বৈত বেদান্ত পৰম্পৰাৰ পণ্ডিত। তেওঁ ভাৰতৰ ওড়িশাৰ পুৰীৰ ঋগবেদিয়া (বৈদিক) পূৰ্বমনয় শ্ৰী গোবৰ্ধন পীঠৰ ১৪৫তম জগদগুৰু শংকৰাচাৰ্য। ভাৰতৰ আধ্যাত্মিক আৰু সাংস্কৃতিক ঐতিহ্যৰ প্ৰচাৰ আৰু সংৰক্ষণৰ ক্ষেত্ৰত তেওঁ গুৰুত্বপূৰ্ণ ভূমিকা পালন কৰিছে। হিন্দু ধৰ্মৰ এগৰাকী পূজনীয় ব্যক্তি হিচাপে তেওঁ আধ্যাত্মিক বক্তৃতাসমূহত অংশগ্ৰহণ কৰে আৰু প্ৰাচীন পৰম্পৰাক ৰক্ষা কৰাৰ লগতে সমসাময়িক বিষয়সমূহো সম্বোধন কৰে।

প্ৰাৰম্ভিক জীৱন

১৯৪৩ চনত, বিহাৰৰ মধুবনীৰ এক মৈথিলী ব্ৰাহ্মণ পৰিয়ালত নীলম্বৰ ঝা ওৰফে শ্ৰী নিশ্চলানন্দ সৰস্বতীৰ জন্ম হৈছিল। তেওঁ দৰভঙাৰ মহাৰাজৰ ৰাজ-পণ্ডিত (ৰাজকীয় পুৰোহিত)ৰ পুত্ৰ পণ্ডিত লালবংশী ঝা আৰু শ্ৰীমতী গীতা দেৱীৰ পুত্ৰ। তেওঁৰ পিতৃ দৰভঙা ৰাজ্যৰ এগৰাকী প্ৰখ্যাত সংস্কৃত পণ্ডিত আৰু দৰবাৰী বিদ্বান আছিল।

ব্ৰহ্মচাৰী হিচাপে দীক্ষা লোৱাৰ পূৰ্বে তেওঁ দিল্লীৰ টিব্বিয়া কলেজত অধ্যয়ন কৰিছিল। নৈমিশাৰণ্যৰ স্বামী শ্ৰী নাৰদানন্দ সৰস্বতীয়ে তেওঁক ধ্ৰুৱচৈতন্য নাম দিছিল। তেওঁ কাশী, বৃন্দাবন, হৰিদ্বাৰ, প্ৰয়াগৰাজ, নৈমিষাৰণ্য, পুৰী আৰু শ্ৰীঙ্গেৰীত শাস্ত্ৰ অধ্যয়ন কৰিছিল।

কৰ্মজীৱন

তেওঁ গো-সুৰক্ষা আন্দোলনসমূহত অংশগ্ৰহণ কৰিছিল। ১৯৬৬ চনত ধৰ্ম সম্ৰাট কৰপাত্ৰীজী মহাৰাজৰ নেতৃত্বত চলা গো-বধ বিৰোধী প্ৰতিবাদ কাৰ্যসূচীত অংশ লোৱাৰ বাবে তেওঁ ৫২দিন কাৰাবাস খাটিছিল। ১৯৭৪ চনৰ ১১ এপ্ৰিল তাৰিখে হৰিদ্বাৰত স্বামী কৰপাত্ৰীয়ে তেওঁক সন্ন্যাস ধৰ্মৰ দীক্ষা দিয়ে আৰু তেওঁক সন্ন্যাসী নাম নিশ্চলানন্দ সৰস্বতী প্ৰদান কৰে।

তেওঁক ১৯৯২ চনৰ ৯ ফেব্ৰুৱাৰী (বিক্ৰম সংবৎ ২০৪৮) তাৰিখে স্বামী নিৰঞ্জনদেৱ তীৰ্থ জী মহাৰাজে পুৰীৰ গোবৰ্ধন মঠৰ ১৪৫তম শংকৰাচাৰ্য হিচাপে নিযুক্তি দিয়ে।

২০১৮ চনৰ ১১ ফেব্ৰুৱাৰী তাৰিখে পুৰী চহৰত স্বামী নিশ্চলানন্দ সৰস্বতীৰ পট্টাভিষেকৰ ৰূপালী জয়ন্তী (২৫তম বাৰ্ষিকী) উদযাপন কৰা হয়, যʼত ওড়িশাৰ মুখ্যমন্ত্ৰী, নেপালৰ প্ৰাক্তন ৰজা নবীন পাটনায়ক, জ্ঞানেন্দ্ৰ বীৰ বিক্ৰম শ্বাহ দেৱ, আৰু পুৰীৰ গজপতি মহাৰাজ দিব্যসিংহ দেৱ উপস্থিত থাকে।

লগতে চাওক

অদ্বৈত বেদান্ত
আদি শংকৰ
স্মাৰ্ত পৰম্পৰা

তথ্য উৎস

বাহ্যিক সংযোগ

Purvamnaya Sri Govardhana Peetham
About Shri Adi Sankarcharya and His Parampara

শ্ৰেণী:জীৱিত ব্যক্তি
শ্ৰেণী:বিহাৰৰ ব্যক্তি
শ্ৰেণী:হিন্দু সন্ত
মাৰ্গাৰেট চাণ্ট-পাপাণ্ড্ৰিউ

মাৰ্গাৰেট চাণ্ট-পাপাণ্ড্ৰিউ (, জন্ম-৩০ ছেপ্টেম্বৰ, ১৯২৩) এগৰাকী গ্ৰীক-আমেৰিকান কৰ্মী, লেখিকা আৰু স্তম্ভলেখক যি গ্ৰীচৰ প্ৰধানমন্ত্ৰী আন্দ্ৰেয়াছ পাপাণ্ড্ৰিউৰ পত্নী হিচাপে কাৰ্যনিৰ্বাহ কৰিছিল। ইয়াৰ উপৰিও তেওঁ গ্ৰীচৰ প্ৰধানমন্ত্ৰী (২০০৯–২০১১) জৰ্জ পাপাণ্ড্ৰিউৰ মাতৃ আছিল।

ছাণ্ট-পাপাণ্ড্ৰিউ' নাৰীৰ অধিকাৰৰ সংগ্ৰামৰ এগৰাকী গুৰুত্বপূৰ্ণ অংশগ্ৰহণকাৰী, কিয়নো তেওঁ গ্ৰীক নাৰীৰ আইনী আৰু সামাজিক স্থিতি বহুখিনি উন্নত কৰা আইন সৃষ্টি, বিশদ আৰু প্ৰসাৰত অগ্ৰণী ভূমিকা পালন কৰিছিল৷ তাৰ ভিতৰত যৌতুক প্ৰতিষ্ঠান বিলুপ্ত কৰা (১৯৮২), সভ্য বিবাহ প্ৰতিষ্ঠা (১৯৮২),

১৯২৩ চনৰ ৩০ ছেপ্টেম্বৰত ইলিনয়ৰ অক পাৰ্কত পাঁচগৰাকী ভগ্নীৰ ভিতৰত জ্যেষ্ঠ হিচাপে তেওঁ জন্মগ্ৰহণ কৰিছিল। তেওঁ প্ৰথমে সাংবাদিকতা অধ্যয়ন কৰে আৰু তাৰ পিছত মিনেছ’টা বিশ্ববিদ্যালয়ত জনস্বাস্থ্যত স্নাতকোত্তৰ ডিগ্ৰী লাভ কৰে৷ ১৯৪৮ চনত তেওঁৰ ভৱিষ্যত স্বামী আন্দ্ৰেয়াছ পাপাণ্ড্ৰিউক লগ পায়।পৰৱৰ্তী সময়ত পৰিয়ালটো ইলিনয়ৰ এলমহাৰ্ষ্টলৈ গুচি যায়। তেওঁৰ দেউতাক ইংলেণ্ডৰ আৰু মাকৰ ঘৰ ছুইজাৰলেণ্ডৰ। ১৯৫১ চনত আন্দ্ৰেয়াছ পাপাণ্ড্ৰিউৰ সৈতে তেওঁ বিবাহপাশত আবদ্ধ হয়। তেওঁলোক প্ৰথমতে মিনেছ’টাত আৰু পিছলৈ কেলিফৰ্ণিয়াত বাস কৰে, য’ত আন্দ্ৰেয়াছ পাপাণ্ড্ৰিউ বাৰ্কলে বিশ্ববিদ্যালয়ৰ অৰ্থনীতি বিভাগৰ অধ্যক্ষ আছিল। ৮ বছৰ ধৰি তেওঁ গ্ৰীক, স্বতন্ত্ৰ নাৰীবাদী সংগঠন গ্ৰীক মহিলা সংঘৰ সভানেত্ৰী আছিল। তেওঁ কেইবাখনো গ্ৰন্থৰ লেখিকা আৰু এগৰাকী স্তম্ভলেখক।

তেওঁলোকৰ চাৰিটা সন্তান আছিল-জৰ্জি, ছফিয়া, নিকোছ আৰু এণ্ড্ৰিকোছ পাপাণ্ড্ৰিউ।

১৯৮৯ চনত মাৰ্গাৰেটে বিবাহ বিচ্ছেদৰ অনুমতি দিবলৈ সন্মত হয় যাতে আন্দ্ৰেয়াছ পাপাণ্ড্ৰিউৱে ডিমিত্ৰ লিয়ানীক বিয়া কৰাব পাৰে।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
প্ৰদীপ আচাৰ্য্য

প্ৰদীপ আচাৰ্য্য একবিংশ শতাব্দীৰ অসমৰ এগৰাকী প্ৰসিদ্ধ লেখক, সমালোচক ।

সংক্ষিপ্ত জীৱনী

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
ভৰবেগ

নিউটনীয় বলবিদ্যাত, ভৰবেগ বা ৰৈখিক ভৰবেগ হৈছে কোনো বস্তুৰ ভৰ আৰু বেগৰ গুণফল। এছ আই একক হৈছে কিল'গ্ৰাম মিটাৰ প্ৰতি ছেকেণ্ড। ইয়াৰ মাত্ৰা বলৰ ঘাতৰ সৈতে সমতুল্য। নিউটনৰ দ্বিতীয় সূত্ৰ অনুসৰি, কোনো বস্তুৰ সলনি হোৱা ভৰবেগ তাৰ ওপৰত কাৰ্যকৰী হোৱা বলৰ ঘাতৰ সমান। উদাহৰণস্বৰূপে, জোৰেৰে গতি কৰা গধুৰ ট্ৰাকগাড়ী এখনৰ ভৰবেগ বেছি আৰু সেইকাৰণে ট্ৰাকখন সিমান গতিত নিবলৈ যিমান বলৰ প্ৰয়োজন হ'ব, সিমানখিনি ট্ৰাকখন ৰখাবলৈও প্ৰয়োজন হ'ব। যদিহে ট্ৰাকখন কম গধুৰ হ'লহেতেন অথবা লাহেকৈ গতি কৰিলেহেতেন, তেন্তে সেইমতে কম বলৰ প্ৰয়োজন হব।
বেগৰ দৰে ভৰবেগো এটা ভেক্টৰ ৰাশি, ইয়াৰ দিশ আৰু মান দুটাই আছে।

য'ত হৈছে ভৰবেগ, হৈছে বেগ আৰু হৈছে ভৰ। ভৰবেগ এটা সংৰক্ষণশীল ৰাশি। যদি কোনো বন্ধ তন্ত্ৰ বাহিৰা বলৰ দ্বাৰা প্ৰভাৱিত নহয়(not affected), তেন্তে সৰ্বমুঠ ৰৈখিক ভৰবেগ সলনি নহয়।
ধ্ৰুপদী বলবিজ্ঞানত, নিউটনৰ সূত্ৰৰ দ্বাৰা ৰৈখিক ভৰবেগৰ সংৰক্ষণশীলতাৰ কথা আহে।
ভৰবেগ প্ৰসংগ প্ৰণালীৰ ওপৰত নিৰ্ভৰ কৰে। বেলেগ বেলেগ প্ৰসংগ প্ৰণালীৰ কাৰণে দৰ্শকে ভৰবেগৰ বেলেগ বেলেগ মান পাব পাৰে। কিন্তু যদি দিয়া থাকে যে তন্ত্ৰটো পৃথক(isolated), তেতিয়া ৰৈখিক ভৰবেগৰ মান সময়ৰ সৈতে সলনি নোহোৱাটো দেখা পোৱা যাব।

নিউটনীয় বলবিদ্যা

ভৰবেগৰ মান আৰু দিশ দুইটাই থাকে। যিহেতু ইয়াৰ লগত দিশ জড়িত হৈ থাকে, কোনো বস্তুৰ সংঘৰ্ষৰ পাছত তাৰ দিশ আৰু দ্ৰুতি নিৰ্ণয় কৰিবলৈ ব্যৱহাৰ কৰিব পাৰি। এক মাত্ৰাত(one dimension)ত ইয়াৰ বৈশিষ্ট্যসমূহ তলত আলোচনা কৰা হৈছে।

এটা কণা

কোনো কণাৰ ভৰবেগ ৰে দেখুৱা হয়। ই হৈছে ভৰ আৰু বেগ ৰ গুণফল।

এছ আই এককত ইয়াৰ একক হৈছেে কিল'গ্ৰাম মিটাৰ প্ৰতি ছেকেণ্ড। ছি জি এছ এককত, গ্ৰাম ছেণ্টিমিটাৰ প্ৰতি ছেকেণ্ড।
ভেক্টৰ ৰাশি হোৱাৰ হেতু ইয়াৰ দিশ আৰু মান দুইটাই থাকে। উদাহৰণস্বৰূপে, এক কিল'গ্ৰাম ওজনৰ এখন পুতলা উৰাজাহাজে উত্তৰ দিশলৈ এক মিটাৰ প্ৰতি ছেকেণ্ড বেগেৰে গতি কৰিলে, মাটিৰ পৰা লোৱা জোখমতে ভৰবেগ হ'ব উত্তৰ দিশে এক কেজি মিটাৰ প্ৰতি ছেকেণ্ড।

অসংখ্য কণা

কোনো তন্ত্ৰৰ ভৰবেগ হ'ব কণাবোৰৰ ভৰবেগৰ যোগফল। যদি দুটা কণাৰ ভৰ আৰু ,আৰু বেগ আৰু , , সৰ্বমুঠ ভৰবেগ হ'ব

দুটাতকৈ বেছি কণাৰ ক্ষেত্ৰত

অসংখ্য কণাৰ এটা তন্ত্ৰৰ ভৰকেন্দ্ৰ থাকে

যদি গোটেই কণাবোৰ চলাচল কৰে, তেন্তে ভৰকেন্দ্ৰটোও সাধাৰণতে চলাচল কৰে((unless the system is in pure rotation around it)। যদি ভৰকেন্দ্ৰৰ বেগ , ভৰবেগ হ'ব :
ইয়াকে অয়লাৰৰ প্ৰথম সূত্ৰ বুলি জনা যায়।

বলৰ সৈতে সম্পৰ্ক

কোনো এক কণাক সময়ত বল প্ৰয়োগ কৰা হয়, তেতিয়া ভৰবেগৰ সলনি হ'ব :
কোনো কণাৰ ভৰবেগৰ সলনিৰ হাৰ ইয়াৰ ওপৰত প্ৰযোজ্য বল ৰ সমানুপাতিক(নিউটনৰ দ্বিতীয় সূত্ৰৰ অৱকলজ ৰূপ)।
ধৰা হ'ল, দুটা কণাই সংস্পৰ্শলৈ(interact) আহিছে। নিউটনৰ তৃতীয় সূত্ৰানুসৰি, সিহঁতৰ মাজৰ বল সমান আৰু বিপৰীতমুখী। যদি কণাদুটা আমি ১ আৰু ২ হিচাপে চিনাক্ত কৰি লওঁ, তেন্তে নিউটনৰ দ্বিতীয় সূত্ৰানুসৰি,
আৰু
গতিকে,:
ঋণাত্মক চিনে বল দুটা বিপৰীতমুখী হোৱা বুজাইছে।
যদি কণা দুটাৰ বেগ সংস্পৰ্শলৈ( interaction) অহাৰ আগেয়ে যথাক্ৰমে আৰু আৰু তাৰপাছত আৰু , তেন্তে :
এই সূত্ৰটো কণাবোৰৰ মাজত যিমানেই জটিল বল নহওঁক কিয়, সদায় প্ৰযোজ্য(holds) হৈ থাকে। একেদৰে, যদি বহুত কণা থাকে, প্ৰত্যেকযোৰা কণাৰ মাজত ভৰবেগৰ আদান প্ৰদান হৈ ভৰবেগৰ সৰ্বমুঠ পৰিৱৰ্তনৰ মান শূণ্য হয়।

তথ্য সংগ্ৰহ

শ্ৰেণী:ভৌতিক ৰাশি
আজিলামু নৃত্য

আজিলামু নৃত্য বা আঞ্জিলামা নৃত্য ছেৰডুকপেন সকলৰ এটি জনপ্ৰিয় নৃত্য। এই নৃত্যত দুজন মানুহে দৈত্যৰ বেশ ধৰি মুখা পিন্ধি, কান্ধলৈকে ওলোমা চুলি মেলি ভয়ংকৰ ভংগিমাত নাচে। ৰজা আৰু ৰাণীৰ পোছাক পিন্ধা দুজন ল’ৰাই এই দৈত্যদুজনৰ লগত যুঁজি ৰণৰ ভঙ্গিমাত নাচে। এয়ে আজিলামু নৃত্য।

নৃত্যৰ প্ৰকাৰ

ছেৰডুকপেনসকলৰ মাজত নৃত্যপ্ৰধান নাটৰ প্ৰচলন আছে। এইবোৰক ভুজঙীয়া নাট বোলে। প্ৰতিখন ভুজঙীয়া নাটত একোটাকৈ উপদেশমূলক শিক্ষা বিষয় থাকে। ইয়াৰ দ্বাৰা মানুহক সংযমী আৰু জীৱ-জন্তুৰ প্ৰতি দয়াশীল হ’বলৈ শিক্ষা দিয়া হয়। কাহিনীবোৰ নৃত্যৰ দ্বাৰা উপস্থাপন কৰা হয় বাবে ইবোৰক বিভিন্ন নৃত্যৰ নামেৰে জনা যায়। হৰিণা পহুৰ নৃত্য, চুঁৱৰী পহুৰ নৃত্য, জাচুঙ চাম, কিয়েংপা নৃত্য, ব্ৰহ’পু নৃত্য গো নৃত্য আদি প্ৰধান।

মুখা

ছেৰডুকপেন জাতিৰ নৃত্যশিল্পীসকলে মুখা পিন্ধি নৃত্য কৰে। মুখাক তেওঁলোকে ’ব’ বুলি কয়। এডোখৰ কাঠৰ ভিতৰখন ফোঁপোলা কৰি চকু আৰু নাকৰ ঠাইত দুটা বিন্ধা ৰাখে। এই মুখাবোৰ টাৱাঙৰ পৰা যোগাৰ কৰি আনে। মুখাবোৰ বৰ সুন্দৰ। পুৰণি মুখাবোৰত ক’লা ৰং সনা হয়। মহিলসকলে মুখা নিপিন্ধে। নৃত্যত কেৱল পুৰুষসকলেহে মুখা পিন্ধিবলৈ পায়।

নৃত্যৰ ধৰণ

এই নৃত্য বৰ ব্যয়বহুল। সাধাৰণতে স্থানীয় গোমপা বা বৌদ্ধবিহাৰৰ সম্মুখত এই নাচৰ আয়োজন কৰা হয়। নৃত্যত ঢোল, শিঙা আৰু বৰতালেৰে আৱহ সংগীতৰ ব্যৱস্থা কৰা হয়। নৃত্যৰ বিষয়বস্তু পৰমাৰ্থিক যদিও পৰিৱেশনত হাস্যৰসৰো সৃষ্টি হয়। দেশৰ ৰাজধানী নতুন দিল্লীত প্ৰদৰ্শন কৰা “চুঁৱৰী পহুৰ নৃত্য’’ এই নৃত্যসমূহৰ মাজত প্ৰধান আৰু জনপ্ৰিয় নৃত্য।

আজিলামু নৃত্য

এই নৃত্যত একাধিক শিল্পীৰ প্ৰয়োজন হয়। এজনে ৰজাৰ সাজ পিন্ধে আৰু দুজনে দুগৰাকী ৰাণীৰ সাজ পিন্ধে। নৃত্যৰ কাহিনীভাগ এনেধৰণৰ:- ’চাজেৰনুৰজান’ নামৰ ৰজাৰ লামু নামৰ দুগৰাকী ৰাণী। দুয়ো নৈত গা ধুবলৈ যায়। সেই নৈত ’নয়াপা’ আৰু ’নয়াৰো’ নামে দুটা দৈত্যই মাছ মাৰিবলৈ গৈছিল আৰু ৰাণী দুগৰাকীক দেখি তেওঁলোকৰ ৰূপত মোহিত হৈ দুয়োকে অপহৰণ কৰি লৈ যায়। এই কথা শুনি ৰজা খঙত অধীৰ হয় আৰু ৰাণী দুগৰাকীক বিচাৰি দৈত্যপুৰী পায়। তাত দুয়োগৰাকী ৰাণীকে কাৰাগাৰত বন্দী কৰি থোৱা দেখি ৰজাই দুয়োকে সকলো কথা সুধিলে। ৰাণীদুগৰাকীয়ে সকলো কথা দৈত্যৰ অনুপস্থিতিত বৰ্ণনা কৰি ৰজাক বুজাই দিলে। এনে সময়ত দৈত্য আহি উপস্থিত হ’ল আৰু তিৰোতা দুগৰাকী ৰজাৰ ৰাণী বুলি জানি আৰু ৰজাৰ লগত অহা সৈন্য সামন্ত দেখি ভয় খাই ৰাণীদুগৰাকীক এৰি দি ৰজাৰ ওচৰত ক্ষমা খুজিলে। ইয়াৰ পিছত ৰজাই দৈত্যৰ লগত বন্ধুত্ব কৰিলে আৰু সকলোৱে মিলি নাচৰ আয়োজন কৰিলে। এয়ে ভুজঙীয়া আজিলামু নৃত্যৰ মূল কাহিনী।

তথ্য সংগ্ৰহ

শ্ৰেণী:অসমৰ সংস্কৃতি
জাতি বেত

জাতি বেত বা কেলামাছ টেনুইছ আৰেকাচিয়া পৰিয়ালৰ অন্তৰ্গত এবিধ এবিধ সৰু আকাৰৰ বেত জাতীয় উদ্ভিদ। ই ভাৰত (অসম), বাংলাদেশ, ভূটান, কম্বোডিয়া, লাউচ, ম্যানমাৰ, ভিয়েটনাম, জাভা আৰু সুমাত্ৰাৰ থলুবা উদ্ভিদ। বৰ্তমান ই আই ইউ চি এন ৰঙা তালিকাৰ সংকটৰপৰা মুক্ত প্ৰজাতি।

বিস্তৃতি

জাতি বেত ভাৰত (অসম), বাংলাদেশ, ভূটান, কম্বোডিয়া, লাউচ, ম্যানমাৰ, ভিয়েটনাম, জাভা আৰু সুমাত্ৰাৰ থলুবা উদ্ভিদ। এই উদ্ভিদ সাধাৰণতে প্ৰায় গ্ৰীষ্মমণ্ডলীয় বা গ্ৰীষ্মমণ্ডলীয় বৃষ্টিময় নিম্নভূমি অৰণ্য আৰু প্ৰায় গ্ৰীষ্মমণ্ডলীয় বা গ্ৰীষ্মমণ্ডলীয় বৃষ্টিময় পাৰ্বত্য অৰণ্যত পোৱা যায়। উজনি অসমৰ শিৱসাগৰ, ডিব্ৰুগড় আৰু লখিমপুৰ জিলাৰ অন্তৰ্গত বনাঞ্চলবিলাকত এই বেতৰ উৎপত্তি হোৱা দেখা যায়। সাধাৰণতে দ-চানেকীয়া ঠাইত এই বেতৰ উৎপত্তি পৰিলক্ষিত হয়।

বিৱৰণ

জাতি বেতে লতাৰ নিচিনাকৈ গছৰ ওপৰলৈ বগাই যোৱাৰ চাৰিত্ৰিক প্ৰবৃত্তি প্ৰদৰ্শন কৰে। লতাৰ মাজে মাজে গাঁঠিৰ উৎপত্তি হয়, লতাৰ উপৰিভাগ মিহি আৰু ভিতৰখন আঁহযুক্ত হয়। পাবে পাবে বৌখাৰ উৎপত্তি হয় আৰু এই বৌখাৰপৰা উদ্ভৱ হোৱা ঠাৰিৰ আগত ছিৰিলি ছিৰিলি পাত ধৰে। লতাডাল বাঢ়ি যোৱাৰ লগে লগে পাতবোৰ সৰি যায় আৰু কেৱল আগভাগত পাতবিলাক ওলমি থাকে। হাকুটাৰ পৰা কাইট থকা আঁকুহিৰ উৎপত্তি হয়।

জাতিবেতৰ লতাডালৰ গুৰিত উৎপত্তি হোৱা মুঢ়াৰ পৰা বিকশিত হোৱা ঘাই শিপাডালৰ পৰা অসংখ্য ক্ষুদ্ৰ শিপাৰ উৎপত্তি হয়। এই শিপাবোৰে লতাডালক মাটিত খামোচ মাৰি ধৰি ৰাখে। মুঢ়াত উৎপন্ন হোৱা পুলিবোৰ ক্ৰমে ডঙৰ হৈ ওচৰত থকা গছ-গছনিবিলাকৰ ওপৰলৈ বগাই যায়।

জাতি বেতৰ থোপাথোপে ফুল ধৰে। সেই ফুলবোৰ পূৰঠ হ’লে থোপা থোপে বাকলি থকা ফল ধৰে। এই ফলবোৰক বেতগুটি বুলি কোৱা হয়।

ব্যৱহাৰ

জাতিবেত টুকুৰিকে ধৰি অন্য বহুতো সামগ্ৰী তৈয়াৰ কৰিবলৈ ব্যৱহাৰ কৰা হয়। ইয়াৰ বকটু গুচাই সুত তৈয়াৰ কৰা হয়। ঘৰৰ বেৰাৰ কামি বন্ধা, খৰাহি-পাচিৰ বাও বন্ধা আদি কামত এই বেতৰ সুতবোৰ ব্যৱহাৰ কৰা হয়। তদুপৰি এই বেতৰ গাঁজ খাদ্য হিচাপে খোৱা হয়।

তথ্য সংগ্ৰহ

শ্ৰেণী:লতা
শ্ৰেণী:উদ্ভিদজগত
সত্যনাথ বৰা

সত্যনাথ বৰা অসমৰ এজন প্ৰবন্ধকাৰ, বৈয়াকৰণ, শিক্ষাবিদ আৰু আইনী বিশেষজ্ঞ। ‘জোনাকী’ৰ জৰিয়তে অসমীয়া ভাষা-সাহিত্যৰ উন্নতিৰ বাবে কাম কৰাসকলৰ ভিতৰত তেখেত অন্যতম আছিল। ১৯১৯ চনত তেখেত অসম সাহিত্য সভাৰ প্ৰধান সম্পাদক নিৰ্বাচিত হয়। আধুনিক অসমীয়া ভাষাত ৰচিত গীতৰ প্ৰথম পুথি ‘গীতাৱলী’, ব্যাকৰণৰ পুথি ‘বহল ব্যাকৰণ’, চিন্তাগধূৰ প্ৰবন্ধৰ সংকলন ‘সাৰথি’ আদি গ্ৰন্থৰে তেখেতে অসমীয়া সাহিত্যলৈ অৱদান আগবঢ়াই গৈছে।

উদ্ধৃতিসমূহ

পুথি অধ্যয়নৰ যোগেদি দূৰৰ মাণিক হাততে পোৱা যায়৷
কৰ্তব্যবোধে কৰ্মলৈ উৎসাহ জন্মায় আৰু মনৰ একাগ্ৰতা বঢ়ায়।
সত্যবাদিতা মহৎ লোকবিলাকৰ সংসাৰ বিচৰণৰ পথ। এই পথ অৱলম্বন কৰি তেওঁলোকে মহত্ত্বৰ মন্দিৰত উপনীত হয়।
চিন্তা মনৰ জেউতি, তাৰ গুণত আন্ধাৰ সমস্যা পোহৰ হয়, টান কাম উজু হয়।
শ্ৰম কুচিন্তাৰ পৰম ঔষধ। সদায় শ্ৰমত থকা মানুহে হিংসা কুৰ্চুট বা আনবিলাক কু-প্ৰবৃত্তিৰ কাম কৰিবলৈ আজৰি নাপায়। কু-প্ৰবৃত্তি এলাহত বাঢ়ে, যাৰ এলাহ নাই তাৰ তেনে প্ৰবৃত্তি নাই।
চানেকি বুজিলেই ফুলতী হয়, কিন্তু বহুতদিন অভ্যাস কৰিলেহে ভাল শিপিনী হ’ব পাৰে।
বিশ্ব পুথিৰ উপদেশ শিলৰ ৰেখা৷
অপৰিমিত ভোজনৰ দোষ একে দিনে দেখা নিদিব পাৰে, কিন্তু সেই বাবে তাৰ দোষ নাই বুলি ভবা উচিত নহয়৷
উদ্গতিৰ পথত বহুত হুল, জোং আছে, আকাংক্ষাৰ চোকা ৰাগিত পৰি মতলীয়া নহ’লে কোনেও তালৈ আগনাবাঢ়ে৷
উৎসাহে টান কাম উজু কৰে আৰু মানুহৰ বুদ্ধিৰ দুৱাৰ মেলি দিয়ে।
পঢ়নৰ পৰা মানুহৰ মনত বিদ্যাৰ পাতনি থাপিত হয়, সেই পাতনি যাৰ শকত সি বিদ্যা ব্যৱসায়ত উদ্‌গতি কৰিব পাৰে, যাৰ দুৰ্ব্বল সি নোৱাৰে।
কৰ্তব্যজ্ঞানে লোকক উদাৰ-মহৎ কৰে, এলাহে অধম-নীচ কৰে।
ভাব প্ৰকাশ কৰিবলৈ আন আন ভাষাৰ যেনে এটা সুকীয়া ধৰণ আছে, সেইদৰে, অসমীয়া ভাষাৰো এটা সুকীয়া ধৰণ আছে। সেই ধৰণটোক তাৰ জতুৱা ঠাচ বোলা হৈছে। সেই ঠাচত কথা নকলে বা নিলিখিলে, সি যথাৰ্থ অসমীয়া নহয়।
অহংকাৰ এটা স্বভাৱৰ ঘুণ। যাৰ স্বভাৱত এই ঘুণ জন্মিছে সি নিজৰ সামান্য গুণকো বৰ ডাঙৰ যেন দেখে, আৰু আনৰ ডাঙৰ গুণকো সামান্য যেন বোধ কৰে। এই নিমিত্তে অহংকাৰী মানুহে নিজে কাকো প্ৰশংসা নকৰে, আৰু আনে প্ৰশংসা কৰিলেও সহিব নোৱাৰে। যি মানুহ কোনো বিষয়তেই তোমাতকৈ হীন নহয়, তাৰ আগত তোমাৰ অহংকাৰ নৰজে। সেই দেখি আনৰ আগত অহংকাৰ ফলাবলৈ অহংকাৰীয়ে আনৰ খুঁত বিচাৰি ফুৰে, আৰু সামান্য এটা খুঁত পালে তাকেই ওফোন্দাই ডাঙৰ কৰি অহংকাৰৰ ঠেক উলিয়ায়। সি গুণীৰ গুণ লঘু কৰিবলৈ নানা ফাং পাতে। অহংকাৰী মানুহৰ গাত যি এটা গুণ থাকে, সি তাকে গুণৰ প্ৰধান যেন বিবেচনা কৰে, আৰু যাৰ গাত সেই গুণ নাই তাক নিচেই অবালচন্দ বুলি ইতিকিং কৰে। অহংকাৰীয়ে যদি খৰকৈ লিখিব পাৰে, তেনেহ'লে সি খৰকৈ লিখিব পৰা শক্তিটোক এক প্ৰধান গুণ বুলি ভাবে; আৰু যাৰ তেনে গুণ নাই তাক অকামিলা বুলি উপলুঙা কৰে, তাৰ কোনো ডাঙৰ গুণ থাকিলেও অহংকাৰীয়ে তাক লেখত নধৰে।।
চৰিত্ৰবান মানুহ পবিত্ৰ জলৰ নিচিনা, সিহঁত নিজেও পবিত্ৰ আৰু আনকো পবিত্ৰ কৰে।
অধ্যৱসায় মনত লুকাই থকা প্ৰতিজ্ঞাৰ ফল। মনত প্ৰতিজ্ঞা থাকিলে কামত অধ্যৱসায় জন্মে।
নিজৰ ওপৰত বিশ্বাস ৰাখিব পাৰিলে, পৃথিৱীত ভয় কৰাৰ কোনো কাৰণ নাথাকে। সততা,নিষ্ঠা,প্ৰেম আৰু বিশ্বাসৰ দ্বাৰা সকলো জয় কৰিব পাৰি।

উত্‍স

বাহ্যিক সংযোগ

Category:অসমৰ ব্যক্তি
Category:অসমীয়া প্ৰবন্ধকাৰ
Category:লেখক
Category:মৃত ব্যক্তি
দ্বীপেন বৰুৱা

দ্বীপেন বৰুৱাএগৰাকী অসমীয়া কণ্ঠশিল্পী আৰু প্ৰাক্তন ক্ৰিকেটাৰ। তেখেতে বৰ্তমানলৈকে প্ৰায় ৫০খন চলচ্চিত্ৰত কণ্ঠদান কৰিছে। চলচ্চিত্ৰত গীত গোৱাৰ আগেয়ে তেখেতৰ ক্ৰিকেট খেলাৰ প্ৰতিহে তীব্ৰ আকৰ্ষণ আছিল। তেখেতে অসমৰ হৈ অসংখ্য ৰাষ্ট্ৰীয় পৰ্য্যায়ৰ ক্ৰিকেট মেচত অধিনায়কত্ব কৰাৰ উপৰি ৰঞ্জী ট্ৰফীৰ খেলতো অসমক প্ৰতিনিধিত্ব কৰিছিল।

উদ্ধৃতিসমূহ

আজিকালি ওলোৱা অসমীয়া বা হিন্দী গানবিলাক মই নুশুনো ৷ নুশুনো মানে এই গানবোৰ শুনাৰ ধৈৰ্য মোৰ নাই৷ গানবোৰত মই একো বুজি নাপাওঁ৷ প্ৰায়বোৰ গানতেই মেলোডিৰ অভাৱ। বাদ্যযন্ত্ৰৰ হুলস্থুল বেছি৷
আমাৰ সময়ৰ প্ৰায় সকলো ধৰণৰ গান শুনি থাকিব পাৰি ৷ মই ভাবো সেই গানবোৰ চলি থাকিব৷ ফাংচনবোৰত গান গাব গ'লে শ্ৰোতাই বা কমিটিবোৰে মোক কয়- দাদা, অহা বছৰো আপোনাৰ গান শুনিম৷ এই গানবোৰ শুনি থাকিবলৈ মন যায়৷
আজিৰ অসমখনত বহু প্ৰতিভা সম্পন্ন গায়ক গায়িকা ওলাইছে৷ বহুত সুবিধা ওলাইছে৷ গান-বাজনা চৰ্চা কৰাৰ কাৰণে বহুত অনুষ্ঠান গঢ়ি উঠিছে। শিক্ষা অনুষ্ঠানবোৰতো আছেই। শিল্পী সকলে ইচ্ছা কৰিলে, ভালকৈ মনোনিবেশ কৰিলে, খুব ভাল শিল্পী হোৱা, ভাল সংগীতৰ সৃষ্টি হোৱাৰ বহু অৱকাশ আছে৷
আমাৰ ৰমেনদাই পৰিচালনা কৰা ছবি সমূহত মোক গান গাব দিওতে ৰমেনদাই জানেই মোৰ কোনটো স্কেলত গানটো গালে ভাল হ'ব এইক্ষেত্ৰত ৰমেনদাই মোক বহুখিনি সহজ কৰি দিয়ে৷
আজিকালি ওলোৱা প্ৰা‌য়বোৰ গানৰেই কথাবোৰ বৰ নিম্নখাপৰ। আগৰ গীতিকাৰে গান এটা ৰচনা কৰোতে বহু ভাল শব্দ ব্যৱহাৰ কৰি তত্ত্ব, গভীৰ কৰি তুলিছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমৰ ব্যক্তি
বুলা চৌধুৰী

বুলা চৌধুৰী (; জন্ম: ২ জানুৱাৰী ১৯৭০ চনত) এগৰাকী ভাৰতীয় প্ৰাক্তন সাঁতোৰবিদ। তেওঁ অৰ্জুন বঁটা বিজয়ী, পদ্মশ্ৰী বঁটা বিজয়ী, ভাৰতৰ প্ৰাক্তন ৰাষ্ট্ৰীয় মহিলা সাঁতোৰ চেম্পিয়ন আৰু ২০০৬ চনৰ পৰা ২০১১ চনলৈকে ভাৰতৰ পশ্চিম বংগ ৰাজ্যৰ নন্দনপুৰক প্ৰতিনিধিত্ব কৰি বিধায়ক হিচাপে নিৰ্বাচিত হয়।

সাঁতোৰৰ কেৰিয়াৰ

তেওঁৰ প্ৰথম ৰাষ্ট্ৰীয় প্ৰতিযোগিতা, ন বছৰ বয়সত, ছটা ইভেণ্টত ছটা স্বৰ্ণ পদক লাভ কৰি তেওঁৰ বয়সৰ গোটত আধিপত্য বিস্তাৰ কৰিছিল। তেওঁ বিভিন্ন জুনিয়ৰ আৰু ৰাষ্ট্ৰীয় চেম্পিয়নশ্বিপৰ লগতে ১৯৯১ চনৰ দক্ষিণ এছিয়ান ফেডাৰেচন গেমছত ছটা স্বৰ্ণ পদক লাভ কৰি উন্নতি অব্যাহত ৰাখিছিল। প্ৰথম ৰাষ্ট্ৰীয় পৰ্যায়লৈ গৈছিল, ১২ বছৰ বয়সত, যিটো সৰ্বকালৰ অভিলেখ। ইয়াৰ ফলত তেওঁ ব্ৰিজবেন কমনৱেলথ গেমছৰ বাবে ৰিলে চতুৰ্থীত স্থান লাভ কৰাৰ লগতে এছিয়াড সম্ভাৱ্যসকলৰ তালিকাত বিশিষ্ট স্থান লাভ কৰাৰ নিশ্চয়তা লাভ কৰে।

১৯৮৪ চনত তেওঁ ১০০ মিটাৰ বাটাৰফ্লাইৰ ৰাষ্ট্ৰীয় অভিলেখ গঢ়িছিল ১:০৬.১৯ ছেকেণ্ড। ১৯৮৬ চনত ছিউল এছিয়ান গেমছৰ সময়ত তেওঁ ১০০ মিটাৰ বাটাৰফ্লাইত ১:০৫.২৭ ছেকেণ্ডৰ অভিলেখ গঢ়িছিল আৰু ২০০ মিটাৰ বাটাৰফ্লাইত ২:১৯.৬০ ছেকেণ্ডৰ আন এক অভিলেখ গঢ়িছিল।

২০০৫ চনত তেওঁ পাঁচখন মহাদেশৰ সাগৰীয় নলা পাৰ হৈ সাঁতুৰি যোৱা প্ৰথমগৰাকী মহিলা হিচাপে পৰিগণিত হয় —যেনে জিব্ৰাল্টাৰ জলদ্বীপ, টাইৰেনিয়ান সাগৰ, কুক জলদ্বীপ, গ্ৰীচৰ ট’ৰনিয়াছ উপসাগৰ (কাছাণ্ড্ৰা উপসাগৰ), কেলিফৰ্ণিয়া উপকূলৰ কেটালিনা চেনেল আৰু দক্ষিণ আফ্ৰিকাৰ কেপ টাউনৰ ওচৰৰ থ্ৰী এংকৰ বে’ৰ পৰা ৰবেন দ্বীপলৈকে। ৩০ কিলোমিটাৰ ট্ৰেকত ৩ ঘণ্টা & ২৬ মিনিটত সাঁতুৰি অভিলেখ গঢ়িছিল। এতিয়া বুলা চৌধুৰীয়ে কলকাতাত এখন সাঁতোৰ একাডেমী স্থাপনৰ পৰিকল্পনা কৰিছে।

পুৰস্কাৰ আৰু বিশিষ্টতা

সাত সাগৰ পাৰ হোৱা প্ৰথম মহিলা।
দুবাৰকৈ ইংৰাজী চেনেল প্ৰথমে ১৯৮৯ চনত আৰু পুনৰ ১৯৯৯ চনত সাঁতুৰিছিল।
অৰ্জুন বঁটা ১৯৯০ চনত।
পদ্মশ্ৰী বঁটা।

তথ্য সংগ্ৰহ

শ্ৰেণী:সাঁতোৰবিদ
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্জুন বঁটা বিজয়ী